Dobrý deň,
doporučujem stránky bilings.sk kde je podrobne rozpísaná Bilingsova metóda merania plodných a neplodných dní. Ide o zaznamenávanie charakteru cervikálneho hlienu, a pri zmene k riedkemu, klzkému a ťahavému vtedy sa dľa tejto metódy hovorí, že sú plodné dni ženy. Spoľahlivosť tejto metódy je však otázna. Ovulačné testy fungujú rovnako ako tehotenské testy, merajú hladinu luteinizačného hormónu v moči a pri jeho vzostupu sú pozitívne a znamenajú ovuláciu. Každou súčasťou balenia je príbalový leták s podrobným popisom.